laion/Wikipedia-Exotic huggingface dataset:
פורד טמפו

פורד טמפו (באנגלית : Ford Tempo), היא מכונית משפחתית המוגדרת מכונית קומפקטית מתוצרת קונצרן הרכב פורד אשר יוצרה בין השנים 1994–1983 (משנת הדגם 1984) בארצות הברית ו-קנדה. בקנדה דגמי "פורד טמפו" יוצרו באמצעות יצרנית הרכב הקנדית Ford Motor Company of Canada (אנ') (חברת בת של פורד). דור ראשון - יוצר בין השנים 1987-1983 דור שני - יוצר בין השנים 1994-1988 יוצרו 2,732,542 יחידות תצורות : 4 דלתות - סדאן, 2 דלתות - קופה 5 נוסעים מנוע קדמי סוגי הנעה : הנעה קדמית 4x2, הנעה כפולה 4x4 "L" - דגם בסיסי "GL" - דגם ביניים (רמת גימור) "LX" - דגם לוקסוס "GLX" (יוצר בין השנים 1984–1985) "AWD" (הנעה 4x4, יוצר בשנת 1987, בדגם קופה) "GS" - דגם ביניים (רמת גימור) "GS-AWD" (הנעה 4x4, יוצר בשנת 1987) "LS" - דגם לוקסוס "LS-AWD" (דגם לוקסוס, הנעה 4x4, יוצר בשנת 1987) "XR5" - דגם ספורט, בתצורת קופה, יוצר בשנת 1987) "L" - דגם בסיסי, יוצר עד שנת 1991 "GL" - דגם ביניים (רמת גימור) "AWD" - הנעה 4x4 בדגמי "LX", יוצרה עד שנת 1991 "LX" - דגם לוקסוס, בדגמי 4 דלתות סדאן "GLS" - יוצר עד שנת 1992 "GS" - דגם ביניים (רמת גימור), יוצר בין נובמבר 1987 - 1994 "GS-AWD" - הנעה 4x4, יוצר מנובמבר 1987 - 1991 "LS" - דגם לוקסוס - יוצר עד שנת 1992 "LS-AWD" - יוצר בין נובמבר 1987 - 1991 "XR5" - דגם ספורט, בתצורת קופה, יוצר מנובמבר 1987 - 1992. בשנת 1992 הורכב בדגם מנוע V6 בנפח 3.0 ליטר בלבד "LTS" - דגם 4 דלתות סדאן, ברמת גימור לוקסוס, יוצר מנובמבר 1987 - 1992 "פורד טמפו", דור ראשון "פורד טופז", דגם "GLX", שנת 1985 "פורד טמפו", שנת 1986 "פורד טמפו" - קופה "פורד טמפו", דגם "GL", שנת 1992 "פורד טמפו", דגם "L" שנת 1988 - קופה "פורד טמפו", דגם "L" שנת 1988 - קופה "פורד טמפו", דור שני "פורד טמפו", שנת 1988 - מבט לתא הנהג ולוח מחוונים מדיה וקבצים בנושא פורד טמפו בוויקישיתוף פורד טמפו, סרטון באתר יוטיוב מרקורי טופז, שנת 1988 automobile-catalog.com/car/1988 "פורד טמפו", מנוע 2.3 ליטר, שנת 1986 - מפרט automobile-catalog.com/car/1986 "פורד טמפו" דגמים : 1992-1994 cars.com/research/ford-tempo "פורד טמפו" wheels.ae/car-culture/ntfh/article "פורד טמפו" jalopnik.com/meh-car-monday-of-course-its-the-ford-tempo
נינה קראליץ'

נינה קראליץ' (בקרואטית: Nina Kraljić; נולדה ב-4 באפריל 1992) היא זמרת ושחקנית קולנוע קרואטית. היא התפרסמה בזכות הזכייה בעונה הראשונה של The Voice - Najljepši glas Hrvatske ובכך שייצגה את קרואטיה באירוויזיון 2016. נינה קראליץ' נולדה בליפובלג'אני, עיירה קטנה בקרואטיה ב-4 באפריל 1992 בתם של ז'לקו ואירנה קראליץ'. יש לה אחות צעירה בת 8, טנה. הופעת הטלוויזיה הראשונה של קראליץ', הייתה בשנת 2009 כשהשתתפה בגרסה הקרואטית של Got Talent. היא סיימה במקום העשירי בתחרות. כאשר הייתה בת 14, עזבה את בית המשפחה על מנת לפתח את ידיעותיה המוזיקלית ונסעה ללמוד אופרה באקדמיה למוזיקה בפקולטה לפילוסופיה ברייקה. קראליץ', התמודדה בעונה הראשונה של The Voice – Najljepši glas Hrvatske", הגרסה הקרואטית של "The Voice, היא עבדה תחת ז'לקו הודק אשר הוביל אותה לניצחון בתוכנית כשקראליץ' מקבלת סביב המיליון קולות במופע הגמר. ביוני 2015, הוציאה את סינגל הבכורה שלה "זלג'ולג'אלי סמו סוויג'ט", בלדה אתנית מודרנית. ב-24 בפברואר 2016, הוכרזה כמי שתייצג את קרואטיה באירוויזיון 2016 בסטוקהולם, שוודיה. ב-9 במרץ 2016, פורסם השיר איתו תתמודד בתחרות, "מגדלור". ב-17 במרץ 2016 זכתה קראליץ' בפרס המוזיקה הקרואטית היוקרתי "Porin", עבור האמן הטוב ביותר בקרואטיה לשנת 2015. באירוויזיון, התמודדה נינה בחצי הגמר הראשון אשר שודר ב-10 במאי, היא סיימה במקום העשירי מתוך 18 מדינות והעפילה לגמר כשהיא מקבלת 133 נקודות. זו הפעם הראשונה שקרואטיה העפילה לגמר התחרות מזה 7 שנים. בגמר, שנערך ב-14 במאי, שובצה נינה לשיר מספר 17, סיימה במקום ה-23 מתוך 26 מדינות כשלרשותה 73 נקודות. אלבום הבכורה של קראליץ' יצא לאור ב-30 בספטמבר 2016. ב-13 בפברואר 2021, קראליץ' השתתפה בקדם הקרואטי לאירוויזיון 2021, עם השיר "Rijeka" וזכתה במקום השני. נינה היא גם מדובבת בקרואטית, בין היתר דיבבה בסרט הנסיכה סופיה הראשונה, ובמלכת השלג. מדיה וקבצים בנושא נינה קראליץ' בוויקישיתוף נינה קראליץ', ברשת החברתית פייסבוק נינה קראליץ', ברשת החברתית אקס (טוויטר) נינה קראליץ', ברשת החברתית אינסטגרם נינה קראליץ', במסד הנתונים הקולנועיים IMDb (באנגלית) נינה קראליץ', באתר אפל מיוזיק (באנגלית) נינה קראליץ', באתר ספוטיפיי נינה קראליץ', באתר MusicBrainz (באנגלית) נינה קראליץ', באתר דיזר נינה קראליץ', באתר Discogs (באנגלית) Nina KraljiÄ‡ pobjednica showa The Voice | tropolje.info, www.tropolje.info (בקרואטית) Stockholm 2016, eurovision.tv (באנגלית)
שנותי היפות בקרוס קריק

שנותי היפות בקרוס קריק (באנגלית: Cross Creek) הוא סרט ביוגרפי אמריקאי משנת 1983 בבימויו של מרטין ריט עם מרי סטינבורגן, ריפ טורן, פיטר קויוטי ואלפרה וודארד בתפקידים הראשיים. התסריט מבוסס על הרומן "קרוס קריק" מאת מרג'ורי קינן רולינגס (אנ'), שהוא אוטוביוגרפיה על חייה בחווה מבודדת בפלורידה אליה הגיעה כדי לכתוב ולהגשים את רצונה להיות סופרת. שנת 1928, מרג'ורי קינן רולינגס (מרי סטינבורגן) רוצה להיות סופרת אך כל כתביה נדחים. היא מיואשת ומודיעה לבעלה צ'ארלס (ג'אי סנדרס) כי רכשה בית עם פרדס תפוזים בקרוס קריק בפלורידה כדי שיהי לה שם שקט נפשי להתמסר לכתיבה. בעלה מסרב להצטרף אליה והיא נוסעת לבדה במכונית מקרטעת ששובקת חיים בעיירה קטנה ליד קרוס קריק. נורטו בסקין (פיטר קויוטי) בעל מלון, מתנדב להסיע אותה לקרוס קריק. המקום מוזנח, הפרדס יבש והבית במצב גרוע. נורטון מציע לה להתאכסן במלונו בעיירה אך היא מסרבת ונשארת במקום. למקום מגיעה אישה שחורת עור בשם ג'יצ'י (ביאטריס) (אלפרה וודארד) ומתחננת לפני מרג'ורי שתקבל אותה לעבודה אפילו תמורת סכום זעום. מרג'ורי מהססת כי רוצה להיות לבד אך לבסוף מסכימה ולאחר עבודה קשה הבית הופך ראוי למגורים. מרג'ורי מתוודעת למשפחת טרנר השכנה שבראה עומד מארש טרנר (ריפ טורן) ובעיקר לבתו הבכורה אלי (דיינה היל) שמאמצת עופר שמצאה ביער. העופר בורח מדי פעם וגורם נזקים ומארש רוצה לחסלו אך אלי מפצירה בו שלא יעשה זאת. לעבודה במטע מצטרפים פול וחברו טים. אשתו של טים בהריון ומרג'ורי רוצה לעזור לה. כולם עובדים ביצירת תעלות השקיה לפרדס היבש. לאחר הלידה מביאה מרגורי לזוג בגדים אך טים כועס עליה והם עוזבים את המקום. (זה בסיס לספרה "סולם יעקב"). כולם חוגגים יום הולדת 14 לאלי. העופר בורח שוב ומארש מחליט לחסלו למרות בכיותיה של אלי. אלי בורחת ומארש משתכר, רוכב לעיירה ועושה שם נזק. השריף רוצה לעצרו אך הוא מרים את הרובה והשריף יורה בו למוות. זה מהווה בסיס לספרה המפורסם "העופר" שהפך לסרט בשנת 1946. אלי הנסערת מטיחה במרג'ורי כי איננה שייכת למקום הזה. מרג'ורי המזועזעת עוזבת את ביתה בסירה כדי להתבודד אך חוזרת כעבור מספר ימים. כולם מתגייסים להעלות מדורות כדי להציל את הפרדס מהכפור וגם אלי עוזרת ומתפייסת עם מרג'ורי. בעלה של גיצ'י יושב בכלא על רצח ומרג'ורי עוזרת לשחררו אך הוא אינו משתדל לעזור בעבודה בבית ומרג'ורי מבקשת ממנו לעזוב. גיצ'י מחליטה להישאר איתה. לסוף מגיע העורך הספרותי מקסוול פרקינס (מלקולם מקדואל) ומבשר לה כי סיפוריה מצאו חן בעיניה ומשלם לה תמורתם 700 דולר. נורטון מציע לה נישואים והיא מסכימה. נורטון בסקין האמיתי מופיע בסרט בתפקיד קטן של זקן שמדריך את מרג'ורי איך להגיע למלון. הסרט היה מועמד לארבעה פרסי אוסקר: פרס אוסקר לשחקן המשנה הטוב ביותר - ריפ טורן פרס אוסקר לשחקנית המשנה הטובה ביותר - אלפרה וודארד פרס אוסקר לעיצוב התלבושות הטוב ביותר - ג'ו תומקינס פרס אוסקר לפסקול המקורי הטוב ביותר - לאונרד רוסנמן "שנותי היפות בקרוס קריק", במסד הנתונים הקולנועיים IMDb (באנגלית) "שנותי היפות בקרוס קריק", באתר נטפליקס "שנותי היפות בקרוס קריק", באתר AllMovie (באנגלית) "שנותי היפות בקרוס קריק", באתר Rotten Tomatoes (באנגלית) "שנותי היפות בקרוס קריק", באתר Box Office Mojo (באנגלית) "שנותי היפות בקרוס קריק", במסד הנתונים הקולנועיים KinoPoisk (ברוסית) קדימון לשנותי היפות בקרוס קריק, באתר יוטיוב
פרנק דומונד

פרנק וינסנט דומונד (באנגלית: Frank Vincent DuMond;‏ 20 באוגוסט 1865 - 6 בפברואר 1951) היה אחד המורים לציור המשפיעים ביותר באמריקה של המאה העשרים. הוא היה מאייר וצייר אימפרסיוניסט אמריקאי של דיוקנאות ונופים, וקריירה שנמשכה למעלה מחמישים שנה. פרנק וינסנט דומונד נולד ב-20 באוגוסט 1865 ברוצ'סטר, ניו יורק, לאליזבת ואלונזו דומונד, בעל מסגריה. הוא התעניין בצייר מגיל צעיר, והיה מעורב בתחום האמנות המקומית בראשית שנות השמונים. הוא קיבל עבודה ביצירת איורים לעסקים על ידי ציור שלטים. לאחר שסיים את לימודיו בבית ספר ציבורי ברוצ'סטר, עבר לעיר ניו יורק בשנת 1884. בשנים 1884 - 1888 הוא השתתף בליגת הסטודנטים לאמנות של ניו יורק, ולמד אצל ג׳יימס קרול בקוויט, ויליאם סאראנט. דומונד מימן את השכלתו באמנות בכך שקיבל עבודה ביצירת איורים לעיתון Daily Graphic בניו יורק. כתוצאה מהעבודה המשובחת שלו שם, הוצע לו עבודה בהארפר'ס ויקלי. בהמשך עבד גם בעבודות מגזינים נוספים. הוא עבר לפריז כדי להמשיך בלימודיו. משנת 1888 או 1889 עד 1891 הוא למד באקדמיה ז'וליאן, שם כללו המדריכים שלו את בנג׳מין קונסטנט, ז'ול ז'וזף לפבר וגוסטב בולנגר. הוא זכה להכרה בשנת 1890 כשציור שלו הוצג בסלון בפריז, זכה במדליה יוקרתית. עבודתו המוקדמת הייתה בסגנון ארט נובו, ובפריז הוא הושפע מאסכולת ברביזון, לימים הפך לאימפרסיוניסטי. בשנת 1895 התחתן עם הלן סבייה מפורטלנד, אורגון, אמנית אחרת. הם בילו חמש שנים בצרפת, שם גם ערך שיעורי קיץ לליגת הסטודנטים לאמנות, וצייר נופים בחוץ מהשחר ועד השקיעה. בשנת 1900 הוא נבחר לאקדמיה הלאומית לעיצוב, והפך לאקדמאי מלא בשנת 1906. דומונד הציג בתערוכת הכותנה של מדינת אטלנטה, התערוכה הקולומביאנית העולמית בשיקגו, התערוכה הפאן-אמריקאית בבופלו, ותערוכת סנט לואיס. הוא שימש כמנהל אמנותי בתערוכת המאה של לואיס וקלארק בפורטלנד בשנת 1905, ועזר לארגן את התערוכה הראשונה במוזיאון האמנות בפורטלנד באותה השנה. לקראת תערוכת פנמה-פסיפיק מ-1915, הוא הכין שני ציורי קיר ענקיים, שתלויים כעת בספריה הציבורית בסן פרנסיסקו. קריירת ההוראה שלו נמשכה למעלה מחמישים שנה, בה לימד דומונד אלפי אמנים בליגת הסטודנטים לאמנות. דומונד פיתח לוח פריזמטי, המשמש במיוחד בציור נופים. התלמידים שלו למדו לראות את השתנות אור המנסרה בצבעים מעורבבים, שינוי טונאלי, שזורם מצהוב לסגול בצד החם ומצהוב לירוק לירוק כחול לסגול בצד הקריר. וריאציות של הלוח הפריזמטי עדיין משמש אמנים ומורים רבים ובתי ספר, כולל המכון לאמנות רידג'ווד בניו ג'רזי. דומונד היה חבר במושבת האמנות אולד ליים, קונטיקט, שם התגורר בשכונה בשם Grassy Hill. במשך כמה שנים עמד בראש בית הספר קיץ של הליגה לסטודנטים לאמנות, שם לימד גם בחוץ, כפי שהיה בצרפת. הרברט אברמס וקתרין לנגהורן אדמס היו בין תלמידיו. לאחר שעבר בית הספר לוודסטוק, ניו יורק, דומונד המשיכה להעביר שיעורים פרטיים באולד ליים. דומונד נפטר בעיר ניו יורק ב-6 בפברואר 1951, בגיל 85 מדיה וקבצים בנושא פרנק דומונד בוויקישיתוף "Distinguished Educator in the Arts: Frank Vincent DuMond, 2013 Honoree", www.societyillustrators.org (ארכיון) Florence Griswold Museum - Frank Vincent DuMond, collections.flogris.org Frank V. Dumond, www.papillongallery.com Seasons of Life: American Impressionism and Frank Vincent DuMond, www.tfaoi.com "The Prismatic Palette" Our History - Ridgewood Art Institute of Bergen County, NJ, web.archive.org, ‏2013-10-05 Frank Vincent DuMond, web.archive.org, ‏2013-09-30
בונו (אתר אינטרנט)

בונו היה אתר אינטרנט ישראלי שהופעל על ידי חברת בונו פאי אינטרנשיונל ופעל בתחילת העשור הראשון של המאה ה-21. האתר, שהיה בכתובת www.bono.co.il, החל לפעול בספטמבר 1999 ופנה לילדים ובני נוער בגילאים 8–18. במסגרת האתר עזרו הגולשים אחד לשני בשיעורי הבית. הילדים צברו "בונואים", כסף וירטואלי, שתורגם לפרסים בתמורה למתן תשובות על שאלות החברים באתר. בנוסף, הילדים באתר יכלו לבנות אתר פרטי משלהם. נכון ליולי 2000 פעל האתר גם ברוסית ובצרפתית, והיה במשא ומתן לצורך הפעלת גרסה יפנית. באותו מועד הוערך שווי ב-35 מיליון ש"ח. נכון לאוגוסט 2000 היו באתר כ-130 אלף רשומים. באותה עת פורסם כי בנק לאומי עומד לרכוש 10% מהאתר תמורת מיליון דולר. בספטמבר 2000 הודיע בנק לאומי על הקמת מיזם "בונו בנק", בשיתוף עם אתר בונו, שנועד להיות הבנק הראשון לילדים באינטרנט, שיאפשר לילדים לנהל את חשבון ה"בונואים" שלהם. האתר נסגר, ככל הנראה, בסוף שנת 2002. ענת ינאי, בלוז לחופש הגדול – ילדים ונוער ברשת, הרשת - המגזין לאתרי אינטרנט ישראלים, גיליון מספר 7, יוני 2003 מפעילת האתר בונו במו"מ לפיתוח גירסה יפאנית ב-5 מיליון דולר, באתר גלובס, 19 ביולי 2000 איי אונליין, בנק לאומי עומד לרכוש % 10 ממפעילת אתר האינטרנט לנוער בונו תמורת 1 מ' ד', באתר TheMarker‏, 8 באוגוסט 2000 בנק לאומי הקים בנק אינטרנט לילדים בשיתוף עם פורטל האינטרנט בונו, באתר גלובס, 26 בספטמבר 2000 לפי אתר Wayback Machine התיעוד האחרון לאתר בונו היה מאוגוסט 2002
האנציקלופדיה היהודית (פירושונים)

האם התכוונתם ל... האנציקלופדיה היהודית (Jewish Encyclopedia) – אנציקלופדיה בשפה האנגלית שיצאה לאור בלונדון בשנים 1901–1906 יברייסקיה אנציקלופדיה – אנציקלופדיה יהודית בשפה הרוסית שהתבססה על האנציקלופדיה היהודית, יצאה לאור בהוצאת ברוקהאוס-אֶפרון בשנים 1906–1913 בסנקט פטרבורג שברוסיה אנציקלופדיה יודאיקה (אשכול) – אנציקלופדיה המתמקדת בנושאי יהדות ועם ישראל שיצאה לאור בגרמנית בשנים 1928–1934 אנציקלופדיה יהודית - אנציקלופדיה לידיעת היהדות והיהודים שראתה אור בהוצאת ראובן מס בשנת 1970 אנציקלופדיה יודאיקה – אנציקלופדיה המתמקדת בנושאי יהדות ועם ישראל שיצאה לאור באנגלית בשנת 1972 ובמהדורה שנייה בשנת 2007 אנציקלופדיה יהודית (דעת) – אנציקלופדיה לנושאי יהדות באתר "דעת", ראו דעת (אתר אינטרנט) (פועל משנת 1997) האנציקלופדיה היהודית (אתר אינטרנט) – אתר אינטרנט המבוסס על ויקיפדיה העברית שפעל בשנים 2018–2023 הלקסיקון היהודי – לקסיקון יהודי בגרמנית שהופיע בהוצאת יידישער פערלאג בברלין בשנים 1927–1930 קטגוריה:אנציקלופדיות יהודיות
התאחדות האיגרוף העולמית

התאחדות האיגרוף העולמית (באנגלית: World Boxing Association;‏ בראשי תיבות: WBA) הוא איגוד האגרוף המקצועי הבינלאומי הוותיק ביותר. זהו אחד מארבעה ארגוני איגרוף החשובים (לצד IBF ,WBC ו-WBO) המתאמים קרבות איגרוף ברמה עולמית. בשנת 1921 הוקם בארצות הברית התאחדות האיגרוף הלאומית (National Boxing Association). בשנת 1962, שמו שונה להתאחדות האיגרוף העולמית. דירוג התאחדות האיגרוף העולמית כולל את המתאגרפים החזקים בעולם בשבע עשרה קטגוריות משקל. עדכונים מתפרסמים מדי חודש באתר הרשמי של הארגון. מדיה וקבצים בנושא התאחדות האיגרוף העולמית בוויקישיתוף אתר האינטרנט הרשמי של התאחדות האיגרוף העולמית (באנגלית) אתר האינטרנט הרשמי של התאחדות האיגרוף העולמית (בספרדית) התאחדות האיגרוף העולמית, ברשת החברתית פייסבוק התאחדות האיגרוף העולמית, ברשת החברתית אקס (טוויטר) https://www.wbaboxing.com/wba-ranking
פרנק מייסון

פרנק ליאו מייסון השלישי (באנגלית: Frank Leo Mason III; נולד ב-3 באפריל 1994) הוא כדורסלן אמריקאי, ששיחק לאחרונה בקבוצת אורלנדו מג'יק מליגת ה-NBA. מייסון נולד וגדל בעיר פיטרסבורג שבווירג'יניה, ובשנת 2013 החל ללמוד באוניברסיטת קנזס. בעונתו הראשונה בקבוצת הכדורסל של האוניברסיטה ("קנזס ג'ייהוקס"), אליה הצטרף יחד עם אנדרו ויגינס וג'ואל אמביד, קלע 5.5 נקודות בממוצע למשחק בלבד, אולם ב-3 השנים הבאות הציג שיפור הדרגתי עד שהפך לאחד השחקנים המצטיינים בליגת המכללות; בעונת 2016/2017 הוביל את הג'ייהוקס לשלב רבע גמר טורניר אליפות המכללות (NCAA Elite Eight), לצדם של ג'וש ג'קסון, דבונטה גראהם וסבי מיכאיליוק, עם ממוצעים של 20.9 נקודות (ראשון במחוז), 5.2 אסיסטים ו-4.2 ריבאונדים למשחק. במשחק רבע הגמר קלע מייסון 21 נקודות, אך קבוצתו הפסידה מול אוניברסיטת אורגון, בה שיחקו דילון ברוקס, טיילר דורסי וג'ורדן בל. בסיום העונה זכה מייסון בכל פרסי ה-MVP של ליגת המכללות, בהם פרס נייסמית' ופרס ג'ון אר. וודן. בדראפט ה-NBA‏ 2017 נבחר מייסון על ידי סקרמנטו קינגס, בבחירה ה-34. בעונת הרוקי שלו שותף ב-52 משחקים, כמחליפו מהספסל של דיארון פוקס, ותרם 7.9 נקודות ו-2.8 אסיסטים בממוצע למשחק. בעונה העוקבת שותף על ידי מאמן הקבוצה דייב ייגר ב-38 משחקים בלבד, על אף שהיה כשיר לשחק, וביולי 2019 שוחרר מהקבוצה. לקראת עונת 2019/2020 חתם על חוזה כפול במילווקי באקס ובקבוצת הבת שלה מליגת הפיתוח של ה-NBA – ויסקונסין הרד. את אותה עונה סיים כ"מלך הסלים" של ליגת הפיתוח, עם ממוצע של 25.3 נקודות למשחק, ובסיומה זכה בתואר ה-MVP של הליגה. ב-18 בדצמבר 2020 חתם בקבוצת פילדלפיה 76' אך לאחר יום עבר לסגל קבוצת הבת שלה בליגת הפיתוח - דלאוור בלו קואוטס. עם זאת, ב-3 בפברואר 2021 חתם על חוזה דו-כיווני באורלנדו מג'יק מיד לפני פתיחת עונת ליגת הפיתוח. ב-15 בפברואר שוחרר מאורלנדו לאחר ארבעה משחקים. יומיים אחר כך, חתם מחדש בדלוואר, ונחתך ב-5 במרץ לאחר שסבל מפציעה שסיימה את העונה עבורו, מבלי לרשום דקות משחק בדלוואר. מדיה וקבצים בנושא פרנק מייסון בוויקישיתוף פרנק מייסון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN הסטטיסטיקות של מייסון בליגת המכללות, באתר sports-reference.com סטטיסטיקות המשחק בין קנזס לאורגון, באתר sports-reference.com פרופיל של פרנק מייסון, באתר קנזס ג'ייהוקס רשימת הנבחרים בדראפט 2017, באתר basketball-reference.com מייסון חותם על חוזה כפול במילווקי, באתר הקבוצה, 26 ביולי 2019 מייסון זוכה בפרס ה-MVP של ליגת הפיתוח, באתר מילווקי באקס, 25 ביוני 2020 הסטטיסטיקות של מייסון בליגת הפיתוח, באתר basketball-reference.com
מועצת האיגרוף העולמית

מועצת האיגרוף העולמית (באנגלית: World Boxing Council;‏ בראשי תיבות: WBC) הוא ארגון איגרוף מקצועי. הוקם בשנת 1963 על ידי אחד עשר ארגוני איגרוף לאומיים של המדינות: ארגנטינה, ברזיל, בריטניה, וונצואלה, מקסיקו, פנמה, פרו, ארצות הברית, הפיליפינים, צרפת וצ'ילה. זהו אחד מארבעת ארגוני האיגרוף החשובים המתאמים קרבות איגרוף מקצועיים ברמה עולמית, לצד WBA,‏ IBF ו-WBO. דירוג מועצת האיגרוף העולמית כולל את המתאגרפים החזקים בעולם בשבע עשרה קטגוריות משקל. עדכונים מתפרסמים מדי חודש באתר הרשמי של הארגון. אדווין ואלרו היה המתאגרף היחיד שניצח בכל הקרבות בנוקאאוט ועזב את הזירה בלתי מנוצח. מדיה וקבצים בנושא מועצת האיגרוף העולמית בוויקישיתוף אתר האינטרנט הרשמי של מועצת האיגרוף העולמית מועצת האיגרוף העולמית, ברשת החברתית פייסבוק מועצת האיגרוף העולמית, ברשת החברתית אקס (טוויטר) מועצת האיגרוף העולמית, ברשת החברתית אינסטגרם מועצת האיגרוף העולמית, סרטונים בערוץ היוטיוב מועצת האיגרוף העולמית, באתר פליקר דירוג המתאגרפים הרשמי של מועצת האיגרוף העולמית, באתר הארגון
קרל גוסטב פון רוזן

הרוזן קרל גוסטב פון רוזן (בשוודית: Carl Gustaf von Rosen;‏ 19 באוגוסט 1909 בסטוקהולם – 13 ביולי 1977, אתיופיה) היה טייס שוודי, מחלוצי התעופה במדינה. אביו היה אריק פון רוזן, מגלה ארצות שוודי. קרל גוסטב פון רוזן גדל בארמון המשפחתי ליד סטוקהולם. בשנים 1920–1926 הוא למד טייס וקיבל רישיון טייס. עוד לפני הלימודים הוא עבד כמכונאי מטוסים. לאחר תחילת המלחמה האיטלקית-אתיופית השנייה קרל גוסטב פון רוזן היה חלק ממשלחת הצלב האדום השוודי. הוא השתתף בטיסות חילוץ, טיסות אספקה ציוד רבות ללא השתתפות בקרבות. לאחר חזרה לאירופה קרל גוסטב פון רוזן עבר להולנד והחל לעבוד ב-KLM. לאחר תחילת מלחמת החורף הוא עזב את עבודתו ונסע לפינלנד במטוס שרכש. המטוס עבר הסבה לפעילות מבצעית ופון רוזן השתתף במבצעי הפצצה. בשנת 1940, לאחר פלישת נאצים להולנד, פון רוזן ניסה להתקבל לחיל האוויר המלכותי, אך בקשתו סורבה לאור קשרי המשפחה עם הרמן גרינג. אשתו נותרה בהולנד, הייתה פעליה במחתרת, נעצרה על ידי הנאצים ונשלחה למחנה ריכוז. בשנים 1945–1956 קרל גוסטב פון רוזן היה יועץ מיוחד של חיל האוויר האתיופי. לאחר תקופה זו, הוא עבר לאפריקה[דרושה הבהרה] והיה טייס פרטי של דג המרשלד. בסוף שנות ה-60 של המאה ה-20 הוא תמך במורדים במהלך מלחמת ביאפרה. תוך שיתוף פעולה עם ארגוני ביון צרפתים הוא ארגן מבצעת הפצצה של שדות תעופה צבאיים של ניגריה בהמלכה מספר מטוסי קרב שחנו על המסלולים נפגעו קשה. בשנות ה-70 של המאה ה-20 קרל גוסטב פון רוזן חזר לאתיופיה. הוא פעל לארגון טיסות להעברת פליטים במהלך מלחמת האזרחים ונהרג מאש המורדים ב-13 ביולי 1977. במהלך פעילותו קרל גוסטב פון רוזן קיבל עיטורים משוודיה, פינלנד ואתיופיה. מדיה וקבצים בנושא קרל גוסטב פון רוזן בוויקישיתוף קורות חיים (באנגלית)
ח'אלד אבו עסבה

ח'אלד אבו עסבה (בערבית: خالد ابو عصبة; נולד ב-1955) הוא סוציולוג ומומחה לתכנון ואסטרטגיות חינוכיות, תכנון וייעוץ חברתי. בעברו היה חוקר בכיר במכון ון ליר בירושלים. הוא שימש כחוקר בכיר במכון ברוקדייל. ח'אלד אבו עסבה, יליד כפר ג'ת במשולש, למד בתיכון בחדרה, דבר שלא היה נהוג בקרב האוכלוסייה הערבית. את התואר הראשון בחינוך קבל ממכללת בית ברל, את התואר השני בחינוך קבל מאוניברסיטת בר-אילן (1993) ואת הדוקטורט במחלקה לסוציולוגיה ואנתרופולוגיה מאוניברסיטת בר-אילן שנת (2003). שימש כחוקר בכיר במכון ברוקדייל. בשנים 1996–2002 עסק בהוראה בבית הספר לעובדי הוראה בכירים בירושלים. בהמשך הרצה בחוג לסוציולוגיה באוניברסיטת בר-אילן, בחוג למדיניות ציבורית באוניברסיטה העברית. פרפ' אבו עסבה, עוסק בנושא חברה ואסטרטגיה חינוכית בקרב ערביי ישראל. משנת 2002 הוא משמש מנהל מכון מסאר למחקר חברתי. בנוסף, הוא מרצה בכיר באוניברסיטה הערבית אמריקאית בתוכנית הדוקטורט. אבו עסבה פרסם מבחר רב של ספרים בנושא חינוך, ובהם: מרחבי עבודה משותפים: מה השפעתם על טיב היחסים בין ערבים ויהודים? (2020) נשים ערביות אקדמאיות לא מועסקות בישראל: תמונת מצב 2018 והצעה למודל התערבות (2018) ילדים ובני נוער בסיכון בחברה ערבית (2017) השימוש בחומרים פסיכו-אקטיביים בקרב סטודנטים ערבים במוסדות אקדמאים בישראל (2017) מערכת החינוך הערבית בישראל: דילמות של מיעוט לאומי (2007) החינוך הערבי בישראל: דילמות של מיעוט לאומי (2007) דילמות של חינוך ערכי בביה”ס הערבי בישראל (2002) מבנה מערכת החינוך הערבי בישראל וחלופות ארגוניות (1997) יהודים וערבים בישראל מול מציאות משתנה: בעיות, מגמות, תרחישים והמלצות (2004) מדיה וקבצים בנושא ח'אלד אבו עסבה בוויקישיתוף ח'אלד אבו עסבה, באתר גוגל סקולר אבו-עסבה ח'אלד, באתר מחקרי פלורסהיימר סוגיות בלתי פתורות במערכת החינוך הערבית המלצות לשיפור מערכת החינוך הערבית בישראל הפרטת מערכת החינוך הערבית והשפעותיה על הישגי התלמידים השימוש במחקר לקידום ילדים ובני נוער ערבים בישראל טיפול נפשי בחברה הערבית בישראל החינוך הערבי בישראל: בין שיח הזהות המועד לבין הכישלון בהישגים נשים ערביות אקדמאיות לא מועסקות בישראל – תמונת מצב 2018 והצעה למודל התערבות אנשים בעלי מוגבלות שכלית התפתחותית באוכלוסייה הערבית בישראל: עמדות וסיכויי ההשתלבות בחברה מרחבי עבודה משותפים: מה השפעת על טיב היחסים בין ערבים ויהודים? ד"ר ח'אלד אבו עסבה - סוציולוג ומומחה לתכנון ואסטרטגיות חינוכיות (באנגלית) שלמה חסון וחאלד אבו עסבה, יהודים וערבים בישראל במציאות משתנה, ירושלים: מכון פלורסהיימר, 2004 ד"ר ח`אלד אבו עסבה - סוציולוג ומומחה לתכנון ואסטרטגיות חינוכיות (באנגלית) הקלוג המאוחד בישראל מרחבי עבודה משותפים: מה השפעתם על טיב היחסים בין ערבים ויהודים, באתר www.idi.org.il נשים ערביות אקדמאיות לא מועסקות בישראל – תמונת מצב 2018 והצעה למודל התערבות - דוחות מחקר | ביטוח לאומי, באתר www.btl.gov.il
כרם (פירושונים)

האם התכוונתם ל... כרם – מטע גפנים כרם (עיר מקראית) – נזכרת רק בתרגום השבעים לספר יהושע, פרק ט"ו, אחרי פסוק נג בית הכרם (עיר מקראית) מכון כרם – מכון להכשרת מורים אישים: דנה כרם – מאמנת כדורגל וכדורגלנית ישראלית נג'ווא כרם – זמרת-יוצרת לבנונית קרם כרמי
יחסי מקסיקו–צ'כיה

יחסי מקסיקו–צ'כיה הם היחסים הדיפלומטיים בין צ'כיה למקסיקו. שתי המדינות חברות בארגון לשיתוף פעולה ולפיתוח כלכלי. מקסיקו כוננה יחסים דיפלומטיים עם צ'כוסלובקיה ב-1922; ארבע שנים לאחר שהמדינה הכריזה על עצמאותה מהאימפריה האוסטרו-הונגרית. באותה שנה, שתי המדינות פתחו קונסוליות בבירות זו של זו, בהתאמה. היחסים הדיפלומטיים בין שתי המדינות נותקו באפריל 1939 לאחר כיבוש צ'כוסלובקיה על ידי גרמניה הנאצית, אולם ממשלת צ'כוסלובקיה הגולה בלונדון שמרה על היחסים עם מקסיקו. בשנת 1942 הוחזרו היחסים הדיפלומטיים במלואם בין שתי המדינות ובשנת 1959 הוקמו שגרירויות אחת בבירות זו, בהתאמה. באוגוסט 1990 ערך נשיא צ'כוסלובקיה ואצלב האוול ביקור רשמי במקסיקו. בשנת 1991 ערך נשיא מקסיקו, קרלוס סלינס, ביקור רשמי בצ'כוסלובקיה. בדצמבר 1992 חולקה צ'כוסלובקיה לצ'כיה ולסלובקיה. מקסיקו ביססה את היחסים הדיפלומטיים עם צ'כיה ב-1 בינואר 1993. בשנת 2017 חגגו צ'כיה ומקסיקו 95 שנים להקמת יחסים דיפלומטיים. ביקורים רמי דרג מצ'כוסלובקיה / צ'כיה במקסיקו הנשיא ואצלב האוול (אוגוסט 1990) הנשיא ואצלב האוול (אוקטובר 1993) ראש הממשלה מילוש זמאן (אפריל 2002) סגן שר החוץ דוד גלדיס (יוני 2007) סגנית שרת החוץ הלנה במבסובה (אוקטובר 2008) סגן שר החוץ איוון ינצ'ארק (יוני 2015) שר החוץ טומאש פטריצ'ק (אוקטובר 2019) ביקורים רמי דרג ממקסיקו בצ'כוסלובקיה / צ'כיה הנשיא קרלוס סלינס (יולי 1991) הנשיא ויסנטה פוקס (אוקטובר 2001) תת-מזכירת החוץ לורדס ארנדה בסאורי (נובמבר 2005) מזכירת החוץ פטריסיה אספינוסה קנטיאנו (מאי 2009) שתי המדינות חתמו על כמה הסכמים דו-צדדיים כמו הסכם תחבורה אווירית (1990); הסכם על שיתוף פעולה חינוכי ותרבותי (1970); הסכם סחר (1974); הסכם לשיתוף פעולה בריאותי (1993); הסכם לשיתוף פעולה מדעי, טכני וטכנולוגי (1995); הסכם לביטול דרישות הוויזה לבעלי דרכון רגילים, דיפלומטיים ורשמיים (2000); הסכם למניעת מיסוי כפול והעלמת פיסקלים (2002) והסכם לקידום הדדי והגנה על השקעות (2004). בשנת 1997 חתמה מקסיקו על הסכם סחר חופשי עם האיחוד האירופי (הכולל את צ'כיה מאז 2004). בשנת 2018 הסתכם הסחר הדו-צדדי בין שתי המדינות בכ-1.7 מיליארד דולר. הייצוא העיקרי של צ'כיה למקסיקו כולל: כלי רכב; רמזורים; מוליכים חשמליים ומעגלים מודולריים. הייצוא העיקרי של מקסיקו לצ'כיה כולל: אוזניות עם מיקרופון; מבחר משחקים ובנייה; יחידות זיכרון; כלי רכב; קרמים של פרי הדר, מלונים ואבטיחים. צ'כיה היא שותפת הסחר הגדולה ביותר במקסיקו מבין מדינות האיחוד האירופי. בצ'כיה פועלות כמה חברות רב-לאומיות מקסיקניות מרכזיות כמו Cemex, Grupo Bimbo ו-Nemak. צ'כיה מחזיקה במקסיקו שגרירות במקסיקו סיטי ו-3 קונסוליות כבוד במונטריי, גוודלחרה וטיחואנה. מקסיקו מחזיקה בצ'כיה שגרירות בפראג בלבד. שגרירות צ'כיה במקסיקו סיטי שגרירות מקסיקו בפראג מדיה וקבצים בנושא יחסי מקסיקו–צ'כיה בוויקישיתוף Historia de relaciones bilaterales entre Chequia y México (in Spanish) Diplomatic relations between Mexico and the Czech Republic (in Spanish) Relations between Mexico and the Czech Republic (in Spanish) Celebran México y República Checa 95 años de diplomacia, con concierto del Dúo Petrof (in Spanish) Acuerdos vigentes, firmados y preparados entre la República Checa y México (in Spanish) Mexican Ministry of the Economy: Czech Republic (in Spanish) Embassy of the Czech Republic in Mexico City Embassy of Mexico in Prague